বালিগঞ্জ স্টেশনটিকে দত্তক নিল ভারত সেবা আশ্রম সংঘ। দায়িত্ব নিয়েই তাঁরা স্টেশন পরিষ্কার ও যাত্রীদের পরিচ্ছন্নতা নিয়ে সচেতনতা গড়ে তোলার কাজ শুরু করে দিলেন। সেবামূলক ওই সংস্থা পাশাপাশি রেলও পরিচ্ছন্নতা বজায় রাখার কাজ চালিয়ে যাবে।
 ব্যুরো: বালিগঞ্জ স্টেশনটিকে দত্তক নিল ভারত সেবা আশ্রম সংঘ। দায়িত্ব নিয়েই তাঁরা স্টেশন পরিষ্কার ও যাত্রীদের পরিচ্ছন্নতা নিয়ে সচেতনতা গড়ে তোলার কাজ শুরু করে দিলেন। সেবামূলক ওই সংস্থা পাশাপাশি রেলও পরিচ্ছন্নতা বজায় রাখার কাজ চালিয়ে যাবে। দুর্যোগ হলেই তাঁদের দেখা যায় মানুষের পাশে দাঁড়াতে। প্রত্যন্ত এলাকায় সরকারি ত্রাণ পৌছনর আগেই ভারত সেবা আশ্রম সংঘের প্রতিনিধিরি পৌছে গিয়েছেন এমন উদাহরণ বহু আছে। এবার তাঁরাই এগিয়ে এসেছেন রেল স্টেশনের তদারকিতে। রবিবার থেকে আনুষ্ঠানিক ভাবে বালিগঞ্জ রেল স্টেশন দত্তক নিয়েছে ভারত সেবা আশ্রম সংঘ। রেল স্টেশনের পরিচ্ছনতা এবং যাত্রীদের বিভিন্ন পরিষেবা দেওয়ার কাজে হাত বাড়াক বিভিন্ন সেবা মূলক সংস্থা। রেল বাজেটেই এই প্রস্তাব দিয়েছিল কেন্দ্র। সেই প্রস্তাবে সায় দিয়ে বর্ধমান, দুর্গাপুর বালিগঞ্জ সহ দেশের মোট ছটি রেলস্টেশনের পরিষেবার দায়িত্ব নিয়েছে ভারত সেবা আশ্রম সংঘ। এই সাহায্য পেয়ে খুশি রেলও। ইউপিএ জমানায় এই বালিগঞ্জ স্টেশনকেই মডেল স্টেশন হিসেবে গড়ে তোলার ঘোষণা হয়ছিল রেল বাজেটে। মডেল স্টেশনের সেই গালভরা নামটাই সার। যাত্রী পরিষেবার যে কোন উন্নতি হয়নি, তা সেবমূলক সংস্থার হাতে স্টেশনের দায়িত্ব তুলে দেওয়া থেকেই পরিষ্কার।